ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана

за  месец май 2015 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	04.05.2015 г.
	с-11/04.05.2015 г.
	Сигнал за замърсяване водите на р. Медковска бара, с. Расово, общ. Медковец, след нерегламентирано заустване на отпадъчни води от КС на с. Расово.
	Община Медковец
	Извършена е проверка по изнесеното в сигнала. Констатира се преливане и изтичане на отпадъчна вода от дъждопреливна шахта. Сигналът е основателен. До кмета на общ. Медковец е дадено предписание да установи фактическото състояние на изградената дъждопреливна шахта на главен колектор на КС с. Расово и да уведоми РИОСВ- Монтана за предприетите мерки. С писмо на община Медковец е уведомена РИОСВ – Монтана за извършеното почистване на дъждопреливна шахта. Планувана е проверка на място.

	2.
	12.05.2015 г.
	УС-12/12.05.2015 г.
	Сигнал за нерегламентирано изкупуване на охлюви, съгласно ЗБР в с. Якимово.
	РИОСВ-Монтана
	При проверката се констатира, че на адреса е организиран пункт за изкупуване на охлюви, който не е регистриран в РИОСВ – Монтана. На организатора на пункта е съставен АУАН.

	3.
	14.05.2015 г.
	УС-13/14.05.2015 г.
	Сигнал за нерегламентирано изхвърляне на отпадъци на II център в кв. Кошарник, което се извършва от трактор.
	Община Монтана
	Сигналът е препратен по компетентност до общ. Монтана за незабавно предприемане на дължими действия и информиране на РИОСВ-Монтана за резултатите от предприетите мерки. Планувана е проверка на място.

	4.
	14.05.2015 г.
	Ж-14/14.05.2015 г.
	Сигнал за замърсяване  с торов отпадък и наличие на неприятни миризми, вследствие нерегламентирано отглеждане на овце в с. Лехчево.
	Община Бойчиновци
	Сигналът е препратен по компетентност до кмета на селото, с копие до общ. Бойчиновци за предприемане на действия. Получено е писмо от кмета на с. Якимово,че писмено е предупредил  лицето, отглеждащо овцете, незабавно да ги премести извън регулацията на селото.

	5.
	15.05.2015 г.
	Ж-15/15.05.2015 г.
	Жалба за замърсяване със смесени битови и строителни отпадъци на терени и площи в гр. Видин. 
	Община Видин
	Извършена е проверка по изнесеното в жалбата, при което се констатира наличие на натрупани строителни отпадъци, фрезован асфалт и земни маси, в резултат от реализация на проект „Воден цикъл  на гр. Видин”. До кмета на общ. Видин е дадено предписание да се почистят замърсените площи.

	6.
	18.05.2015 г.
	УС-16/18.05.2015 г.
	Сигнал за силно запрашаване  на въздуха, вследствие ремонтните дейности при полагане на нова настилка в района на „Билла” гр. Монтана
	Община Монтана
	Сигналът е препратен по компетентност до общ. Монтана за незабавно предприемане на дължимите действия. С писмо общ. Монтана уведомява РИОСВ-Монтана за взетите мерки да се оросява работния участък. 

	7.
	18.05.2015 г.
	УС-17/18.05.2015 г.
	Сигнал за бедстващ щъркел в землище между с. Расово и с. Медковец.
	РИОСВ-Монтана
	При проверката на място птицата е локализирана и уловена. Същата е с контузия на лявото крило и е организирано транспортирането й до спасителен център за диви животни в гр. Ст. Загора.   

	8.
	18.05.2015 г.
	УС-18/18.05.2015 г.
	Сигнал  от оператор на тел. 112 за замърсяване водите на р. Огоста в района на с. Ерден.
	РИОСВ-Монтана
	При извършената проверка са взети 2 бр. водни проби Лабораторният анализ на пробите, извършен от акредитирана РЛ – Монтана по показатели „неразтворени вещества” и „нефтопродукти” показва, че същите са в норма и замърсяване на водите няма.

	9.
	25.05.2015 г.
	УС-19/25.05.2015 г.
	Сигнал за замърсяване на водите на р. Огоста в района на с. Железна с пяна, с предполагаем източник  „България Флуорит” ООД.
	РИОСВ-Монтана
	На 25. 05. 2015 г.  е извършена незабавна проверка от експерти на РИОСВ - Монтана и Регионалната лаборатория към ИАОС. По време на проверката в „България Флуорит” ЕООД -  флотационната фабрика и работна площадка към рудник „Лукина падина” в землището на гр. Чипровци, е получена информация за възникнала аварийна ситуация  на работна площадка пред рудника. При нея се е разлял препарат, използван за обезпрашаване при сондиране. След дъжд се е образувало голямо количество пяна, попаднала в дерето, и оттам в река Чипровска Огоста. Представените данни за състава на препарата сочат , че той е нетоксичен, не дразни кожата и е биоразградим. Направените експресни анализи на водните проби от три точки на река Чипровска Огоста в землищата на  Чипровци и с. Железна, и една точка на р. Голям Буковец,  приток на р. Чипровска Огоста, в землището на Чипровци, по показатели рН, електропроводимост, температура и разтворен кислород, са със стойности,  характерни за повърхностния воден обект.

	10.
	26.05.2015 г.
	УС-20/26.05.2015 г.
	Повторен сигнал за замърсяване на водите на р. Огоста вследствие дейността на ТМСИ в с. Ерден и наличие на умряла риба.
	РИОСВ-Монтана
	В момента на проверката обектът на работи. Взети са 2 бр. водни проби за анализ от РЛ-Монтана. Експресните лабораторни анализи на пробите показват, че същите са в норма. Няма наличие на умряла риба.

	11.
	27.05.2015 г.
	УС-21/27.05.2015 г.
	Сигнал за запалване на материали в бившия керамичен завод във Видин и отделяне на черен с неприятен мирис пушек.
	Община Видин
	Сигналът е препратен по компетентност до общ. Видин за незабавно предприемане на дължими действия и информиране на РИОСВ-Монтана за резултатите от предприетите мерки. Общ. Видин уведоми РИОСВ, че е извършила проверка същия ден, но на терена няма следи от запалване и изгаряне на отпадъци.

